Eger lo asubere akwap 

1 ^ Kolong anakisiakinet, asubuni Akuj adis ka akwap.* 
^ Amam ibore ekwaanatar akwap, peapedorio atamar 
erai akwap nyo. Aribokinit ngakipi na aburicharito ibore 
daang. Alosi Etau a Akuj* alokidiama ngakipi. ^ Sodi 
tolim Akuj tama, "Ejoikinit akicha emini." Sodi min 
akicha, * Sodi kingolik Akuj atamar ejok akicha. Sodi 
totiak Akuj akicha ka aribu. ^ Tanyara Akuj akicha Apaa- 
ran, ani aribu tanyara Akwaar. Toliwor ibore atabong ka 
ataparach, a akwaar ana a ekingaren. 

^ Sodi tolim Akuj tama, "Ejoikinit emini atorite kiding 
ngakipi na etiaki ngakipi ngatiaket ngaarei.'* '^ Tosubak 
Akuj atorite ngina sodi totiak ngakipi na ayakasi kidiama 
atorite ka ngakipi na ayakasi kwap keng. Tosubakin nguna 
loger ngolo. ® Sodi tanyara Akuj atorite ngina Adis. Toliwor 
ibore atabong ka ataparach, a akwaar ana a ngaarei. 

^ Sodi tolim Akuj tama, "Ejoikinit ngakipi na eyakasi 
kwap adis echunakinosi wapei sodi tatakanu akwap 
nakoonon." Sodi tosubakin nguna loger ngolo. ^° Tanyara 
Akuj nikoonon Akwap, ani ngakipi na achunakina wapei 
tanyara Anam. Sodi kingolik Akuj nguna atamar ejokak. 
^^ Sodi tolim Akuj tama, *'Ejoikinit akwap elibuni, toruput 
ngikito lu eyakasi ngichok, nabo toruput ngikito lua ageor 
ka luche. Toruput ngikito lugelagelae anakwap a eger kech. 
Sodi tosubakin nguna loger ngolo. *^ Tolibu akwap ngaukia 
ngagelagelae a ngikito. Toruput ngikinyam lu itao namanat 
ka ngikito a ageor, ta ngikito luche lua ngichok. Sodi 
kingolik Akuj nguna atamar ejokak. ^^ Toliwor ibore 
atabong ka ataparach, a akwaar ana a ngauni. 

*1:1 Kolong anakisiakinet adis ka akwap; kori Naesiakinea 

Akuj akisub adis ka akwap. 

*1 :2 Etau a Akuj; kori agogongu a Akuj, kori ekuwam a Akuj. 



^"^Sodi tolim Akuj tama, *'Ejoikinit epete ngiborei lu 
echayete natorite a adis sodi totiaka apaaran ka akwaar. 
Toliworos kcsi eyenere ngirwa ka ngikaru. ^^ Echayete 
kesi anatorite a adis minio akicha nakwap." Sodi tosuba- 
kin nguna loger ngolo, ^^ Tosubak Akuj ngiborei lu echayete 
luapolok ngiarei, topolok akolong apaaran sodi topolok 
elap akwaar. Tosubak tani ngikanyer. ' ^ Kiwaak Akuj 
ngiborei lu echayete ngulu natorite a adis, sodi kinwakut 
akwap *^ ka apolokin apaaran ka akwaar nabo totiaka 
akicha ka aribu. Sodi kingolik Akuj nguna atamar ejokak. 
^^Toliwor ibore atabong ka ataparach a akwaar ana a 
ngoomwon. 

2^ Sodi toiim Akuj tama, "Ejoikinit ngiborei lu eyarete 
ilelebun nakipi, nabo ejoikinit ngikeny eporito anatorite a 
adis ana eyei kidiama akwap." ^^ Sodi tosubak Akuj 
ngitieng luapolok a anam ka ngiborei daang lu eyarete lu 
eyakasi nakipi, ta ngikeny daang. Sodi kingolik Akuj nguna 
atamar ejokak. ^^ Topia Akuj kesi tama, "Ngiborei daang 
lu iyakasi nakipi, toureta kileleba anam." Toiimok ngikeny 
atamar talalakearos anakwap. ^^ Toliwor ibore atabong ka 
ataparach, a akwaar ana a ngakan. 

^* Tolim Akuj tama, "Ejoikinit akwap ilelebun ngitieng 
lu eyarete lugelagelae lu ikote ngibaren ka ngiborei lu 
eliato ta ngitieng lu alomoding." Sodi tosubakin nguna loger 
ngolo. ^^ Tosubak Akuj etiengit a moding a eger keng, ani 
ibarasit tosubak a eger keng, ani ibore daang ni eliat 
tosubak a eger keng. Sodi kingolik Akuj nguna atamar 
ejokak. 

2^ Sodi tolim Akuj tama, "Atosubakisi itwaan kikwaa- 
nikin ka ngoni, sodi topolok ngikolia, ka ngikeny, ka 
ngitieng, ka akwap daang, ta ibore cha daang ni eliat 
alokwap.*" ^^ Sodi tosubak Akuj itwaan ikwaan ka.ngesi. 
Tosubak Akuj ekile ka aberu. ^^ Topia Akuj kesi, sodi 
toiimok tama, "Toureta, talalaketa nabo topetakinos 

M:26Igiritae nakitab ache nangorot kona:— ngitieng lu eraakasi 
ngibaren ka lua alomoding. Ani a Ngaeburaniae, eraakasi 
ngibaren ka akwap daang. 

1:27-28 Akis 15:1-2 



wadaang, toreut ibore daang. Topolokisi ngikolia, ka 
ngikeny, ta ngiborei daang lu eliato alokwap." ^^Tolim 
Akuj tama, "Kingolik a, kainak ayong iyong ekitoe daang 
lo eyei nakwap lo ekoniununi echokit, ta ekitoe daang a 
ageor lo eyei echokit. Eliworosi akimuj kus. ^^ Ani etiengit 
daang lo eyei nakwap, ka ikeny daang, ta ibore daang ni 
eliat nabo tarai ni eyari, nginya kesi eliworosi akimuj kech/' 
Tosubakin nguna loger ngolo. ^^ Taanyunga Akuj ibore 
daang ni asubi ngesi kingolik atamar ejok noi. Toliwor 
ibore atabong ka ataparach a akwaar ana ngakan-kapei. 
O ^ Aloger kangolo torumor akisub adis ka akwap ta 
ibore daang ni eyei nikech. ^ Ani akwaar na ngakan- 
kaarei, arumorit Akuj ibore daang ni asubi. Kiyanga akwaar 
na ngakan-kaarei, toisik akisub etich keng daang losek 
asubi. ^ Topia Akuj akwaar na ngakan-kaarei, kitiliwo na 
ebekoono kainyo eyangari ngesi akwaar ngina. Kainyo 
akwaar ngina ngesi arumorea Akuj ibore daang ni asubi. 
*Ekokini Akuj esubi adis ka akwap neni. 

Amana a akwap a Eden 

Akwaar na asubunea Ekapolon Akuj adis ka akwap, 
^ amam ngikito ayakasi nakwap. Aringa nginya nyerupuna, 
kainyo aringa Ekapolon Akuj nyeyauna akiru nakwap, 
nabo amam itwaan ni adikino itae ngamanat. ^ Nakaneni 
aleleununete ngakipi alotooma ngalup sodi tolelekis nalup 
wadaang. 

"^ Tosub Ekapolon Akuj itwaan alochoto. Kiyangak 
Akuj akiyanget na a akiyar lokumes a itwaan kangini. 
Toliwor ngesi itwaan ni eyari. ^ Kitak Akuj amana kide ni 
enyaritae Eden. Kiwaak ngesi itwaan ni asubuni ngini neni. 
^ Kiturup Ekapolon Akuj ngikito luajokak noi kaina. 
Araakasi ngikito ngulu lu kiminarete nabo lu kimui aki- 
nyam. Kiding amana ngina, ayei ekitoe loa akiyar, ta 
ekitoe lo eyenere naajokak ka naaronok.* 

^^ Aleleununi angolol alo Eden, tolelek amana. Ani 
enangi neni, totiak toliwor ngangololin ngoomwon. ^^ Enya- 

^2:9 lo eyenere naaiokak ka naaronok: kori lo evenere ngakiro daang. 

ritae na ekingaren Pichon, ngina iigesi na iriamit akwap a 
Apila, na eyei egolit. (^^ Ejok egolit a akwap kangina. Eyei 
ekitoe lokaakunyon ka ngamoru nakaalak a ngaropiyae.) 
^^ Angolol na a ngaarei na iriamit akwap a Kuch* enyaritae 
Gion. ^"^ Angolol na a ngauni na itorunit kide akwap a 
Achuru, enyaritae Tigiri. Enyaritae angolol na a ngoomwon 
Eupurate. 

^^ Kiwaak Ekapolon Akuj ekile mana na a Eden esaki 
ngesi kita amana ngina nabo kiyok. ^^ Tolimok ngesi ekile 
ngolo tama, "Ipedori iyong akinyam ageor a ngikito 
kadaang alomana. ^"^ Nakaneni nyiinyam ageor a ekitoe 
alo eyenere naajokak ka naaronok, kainyo akwaar na 
inyamea iyong ageor a ekitoe kangolo, itoani iyong." 

^® Sodi tolim Ekapolon Akuj tama, "Nyejoikinit itwaan 
iboi alopei, asubakini ayong ikengarakinan keng ni ikwaan 
ka ngesi." ^^ Tosub Ekapolon Akuj ngitieng lua alomoding 
ka ngikeny, yau nia itwaan sodi tolimonok kesi ngirora. 
Toliwor ngirora lu alimokini itwaan kesi ngulu kesi araune- 
te ngirora kech. ^^ Tolimonok itwaan ngibaren daang ngi- 
rora. Tolimonok tani ngikeny, ta ngitieng lu alomoding. 
Nakaneni amam tani ipei kech ni ekwaan ka ekile ngolo ni 
apedori akingarakin ngesi. ^* Kitojotoo Ekapolon Akuj 
ekile ngaju nakapotiok, sodi tolem amaran apei anierumor 
kimulelea neni a akiring. ^^ Tosub Ekapolon Akuj aberu 
anamaran ana alemuni ani a ekile. Yau Ekapolon Akuj 
aberu ngina nia ekile. ^^ Sodi tolim ekile tama, 

"Erai tokona naga akoit a ngakoyo kang, 

nabo akiring a akwaan kang. 

Enyarao ngesi Aberu,* 

kainyo alemunio ngesi Alokile." 
^^ Kotere ngakiro nguna eisikini ekile apakeng ka itokeng 
kimorikin ka aberu keng, sodi toliworos akwaan apei. 

^^ Amam ibore anapito ekile ka aberu keng, nakaneni 
amam ngileech erumito kesi. 

**2:13 Kuch (na a Mesopotamia); kori Sudan. 

*2:23 Aberu; a Ngaeburaniae, ikwaan akiroit be aberu ka akiroit be 
ekile. 



Akisech a itwaan 

"J ^ Nakaneni aratana emun noi edwangit ngitieng lu 
^ alomoding daang lu kolong asubuni Ekapolon Akuj. 
Kingit ngesi aberu tama, '*Be abala mono Akuj nyiinyam 
ageor a ngikito kadaang alu eyakasi mana a?" ^ Tatachak 
aberu emun tama, "Kipedori sua akinyam ageor a ngikito 
alu eyakasi mana. ^ Nakaneni alimuni Akuj tama, 'Nyii- 
nyam kori nyiitap ageor a ekitoe alo eyei kiding amana. 
Kainyo ani kikokis esineni itoakete/ " "^Tolimok emun 
aberu tama, "Iteni dir nyitoakete esi. ^ Erai eyeni Akuj 
atamar na inyameta esi ageor a ekitoe kangolo, iwosunete 
esi, kikwaanikinos ka Akuj* toliworos iyenete naajokak ka 
naaronok.''* ^ Kingolik aberu atamar ejok ageor a ekitoe 
kangolo erai anyamat, nabo eminari ngakonyen, Tojoik 
nabo ngesi ekitoe ngolo ani itoosunio itwaan. Abu ngesi 
tolem ageor a ekitoe tanyam, nak tani lokile keng tanyam 
ngolo dang. "^ Ani ewosunete kesi, toyena atamar emam 
ibore enapito kesi. Todonyo kesi ngakui a ekitoe alo ikwaan 
ka emeyan sodi tanapa anaaborin. 

^ Anierumor kiirasi kesi etoil a Ekapolon Akuj dosi 
alomana ebong na ayonia akolong. ToduJca ekile ka aberu 
keng alotooma ngikito a amana, esakete Ekapolon Akuj 
nyeanyunga kesi. ^ Nakaneni tanyara Ekapolon Akuj ekile, 
kingit tama, *'Aliwae iyei iyong?" ^^Tatachu ekile tama, 
'*Abu eira etoil kon alomana, atoem sodi atoduk kainyo 
amam ibore anapit." ^^ Kingit Akuj ngesi tama, "Ngae 
kilimokini iyong atamar emam ibore inapit? Kori robo 
inyam iyong ageor a ekitoe alokolong kadungokini ayong 
iyong atamar nyiinyam?*' ^^Tatacfiu ekile tama, "Aberu 
nakolong kiinakini iyong ayong atamar eruko ka ayong, 
ngesi kainakini ageor a ekitoe kangolo sodi atanyam ayong." 
^^ Sodi kingit Ekapolon Akuj aberu tama, "Anukiro na 
isub iyong nugu?" Tatachu abem tama, "Kengalae ayong 
emun, sodi atanyam ageor." 



*3:5 kikwaanikinos ka Akuj; kori kikwaanikinos ka ngakujo. 
^3 :5 iyenete naajokak ka naaronok; kingolik 2:9 



Eriras a Akuj 

1* Tolimok Ekapolon Akuj emun tama, 

''Kona ikokinea iyong neni, 

kilami iyong akidwang ngibaren daang, 

ka ngitieng lua alomoding. 

Uiwor iyong iliat a akook, 

nabo inyami iyong apua ngirwa daang lu iyarea iyong. 
^^ Keteremokini ayong iyong ka aberu, 

nabo eremokinosi itaok kon ka ales a aberu. 

Kipirisaari ngesi iyong akou, 

sodi tokony iyong ngesi natitinyo." 
^^ Tolimok Ekapolon Akuj aberu tama, 

"Eatakini ayong apipilu toliwor iriaba iyong lokojokon, 

na isakea iyong akidoun. 

Tani kikoni neni dang, 

eliwor ekile kon iitanit iyong, 

nabo kipolokini ngesi iyong.'* 
^'^ Tolimok Ekapolon Akuj Adam tama, 

"Kona iirarea iyong ngakiro a aberu kon, 

sodi tanyam ageor a ekitoe alokolong kalimokinit 
ayong iyong atamar nyiinyam, 

elam ngalup kotere iyong. 

Ngirwa daang lu iyarea iyong, 

isubi iyong etich lokaagongon analup, 

taanyunea akimuj na inyami. 
^® Erupunete edoan ka ngiikwa, 

nakaneni inyami iyong ngikito lu alomoding. 
^^ Erai mati kisub etich lokojokon kichida ngakiinyir 

ngesi ianyunea akimuj analup. 

Tanang kinukakinio iyong nalup 

nakolong kilemunere. 

Kisubunio iyong anapixa, 

nakaneni napua ngesi ibongori." 
^° Tolimok Adam* aberu keng ekiro be A\ya, kainyo 
arai ngesi itokeng kadaang alu eyarete. ^^ Tosubak Ekapo- 



♦3 :20 Adam; kori Itwaan. Erai akiroit be Adam a Ngaeburaniac cgcr 
keng atamar *'Itwaan." 



Ion Akuj Adam ka aberu keng ngileui sodi kitanap. 

Etwarakinio Adam ka Awa alomana 

^^ Tolim Ekapolon Akuj tama, "Tokona, ekwaanikin 
itwaan ka ngoni ayen naajokak ka naaronok.* Edikino 
tokona ngesi elemuni ageor na ekitoe alo a akiyar tanyam, 
sodi toyar nakajik." ^^ Kotere ngakiro nguna, kitwarak 
Akuj ngesi alomana a Aden, toliwor itae ngamanat analup 
anakolong alemunere. Kitwarak Ekapolon Akuj itwaan 
ngini. ^* Kiwaak ngiborei lua ngabeben kide amana a 
Eden. Ayei ekileng lo ekoni asarae neni lo areianar lowaitin 
daang, iyoki erot lo ateni lokitoe a akiyar. 

